રાજકોટ ફોટોગ્રાફર્સ એસો.ના આગેવાનોએ જણાવેલ કે અમે સૌ ફોટોગ્રાફર અને વિડીયોગ્રાફર લોકોના ધાર્મિક અને સામાજી કાર્યક્રમોનું વિડીયો કવરેજ કરીએ છીએ જેની અંદર વિડીયો શૂટીંગ દરમિયાન આવેલા ઘોંઘાટને દબાવવા માટે અમો વર્ષોથી જુદી - જુદી જાતના ઈન્સ્ટ્રુમેટલ સોંગ અને ફિલ્મી ગીતોનો ઉપયોગ કરીએ છીએ. જે માત્રને માત્ર પાર્ટીના પર્સનલ ઘરમાં જોવા માટે હોય છે. આપણે સમજી શકીએ છીએ કે લગ્નની કેસેટ કોઈ થિયેટરમાં કે ટેલિવિઝનમાં બ્રોડકાસ્ટ કરવા માટે બનાવતા નથી. નિયમ મુજબ ધાર્મિક કાર્યોમાં ઓડીયો મૂકવો એ કોઈ ગુન્હો નથી છતાં પણ ટી-સીરીઝ જેવી રેપ્યુટેડ કંપની ફોટોગ્રાફરો ઉપર પોલીસનો સપોર્ટ લઈ ગેરકાયદેસર રીતે દરોડા પાડે છે અને તેનું લાયસન્સ લેવા ધમકાવે છે તેના સેલ્સ પર્સનો જાણે તેમની પ્રોડકટ ધાક - ધમકીથી વેચવા માટે નિકળ્યા હોય તેવું અમાનવીય વર્તન સ્ટુડિયો - ફોટોગ્રાફર - વિડીયોગ્રાફર તથા એડીટર વેપારીઓ સાથે કરે છે અને એટલુ જ નહિં પોલીસના અધિકારનો દુરઉપયોગ કરી સામાન્ય ફોટોગ્રાફર ઉપર રેડ કરી તેમના આજીવિકાના સાધનો કબ્જે કરી જપ્ત કરી લઈ જાય છે તેની ધરપકડ પણ કરાવે છે જાણે તેમણે કોઈ મોટો ગુન્હો કર્યો હોય અમુક નાના - નાના ફોટોગ્રાફરો માટે તો આજ એક આજીવિકાનું સાધન હોય છે તો ઘણા આ માટે ડરને કારણે પોતાનો ધંધો બંધ કરી કોમ્પ્યુટરો સગે-વગે કરી ધંધા વિહોણા બેઠા છે જે દેશની સરકાર માટે દુઃખદાયક છે. રોજગારી વધે નહિં તો કાંઈ નહિં હાલ તો જે લોકો રોજગાર છે તે પણ બિચારા આવી એક કંપનીના ત્રાસને કારણે બેરોજગાર બની રહ્યા છે. સમાજમાં ફોટોગ્રાફર એક એવી જરૂરી વ્યકિત છે જે પોતાની આર્ટની મદદથી લોકોના પ્રસંગને આજીવન યાદગાર બનાવે છે. તેને વિડીયોમાં ગીત મૂકવા હોય તો તે પોતાના ઉપયોગ માટે કે તે ગીત મૂકવાના એકસ્ટ્રા રૂપિયાનો ચાર્જ લેતા નથી.